Goutum wie oarspronklik in folslein terpdoarp, mei oan de westkant fan de terp oant 1882 de Wiarda State. In de rin fan de tiid is it doarp útwreidde nei it westen nei de Wei nei Oerisel ta, no de N31/32. Nei it easten is it útwreide oant ticht by de westlike útbuorren fan Tearns oan ta. Súdwestlik fan it doarp lei ek noch de terp Techum, oant dy yn de 19e iuw ôfgroeven waard. Oant 1944 wie it doarp part fan Ljouwerteradiel; dat jier is it mei gâns it Sudertrimdiel by de gemeente Ljouwert kaam. De famylje Burmania hat in grêfkelder yn Goutum.

Oer Plaths selsmoard en Hughes' mooglike ferantwurdlikheid dêrfoar waard en wurdt noch spekulearre (benammen yn feministyske rûnten) . Ted Hughes waard nei har dea eigner fan Plaths literêre erfgoed. Hy hâlde alle postume publikaasjes sekuer yn de gaten en ferneatige in part fan har deiboek dat de oantins fan harren lêste trije jier tegearre befette.

It wurd kânsel stamt út it Latyn cancelli en betsjut ""traaljewurk"" of ""hikke"". De preekstoel is fuortkomd út de âld-kristlike ambo en út it midsiuwske doksaal dat tsjinst docht as ôfskieding tusken it skip fan de tsjerke en it koar. De Dominikanen brûkten yn Dútslân en Itaalje draachbere kânsels dy't op liuwefigueren rêsten (symboal fan it oerwûne kwea). Fêststeande preekstuollen wienen al bekend yn de 15e iuw, mar waarden pas algemien yn de 16e en 17e iuw troch it Konsylje fan Trente (1545-1563) dat oan de preken mear oandacht bestege wurde moast.

Egbert (771 of 775 - Cornwall, july 839) wie kening fan Wesseks fan 802 - 839. Hy wie it dy't de macht fan Mercia bruts en fan Wesseks it dominante Angelsaksyske keninkryk makke. Hy krige de titel ‘Bretwalda’, de hearsker oer oare hearskers. Hy wurdt sjoen as earste kening fan Ingelân. Hy is begroeven yn de Old Minster te Winchester.

Nei har weromkear yn Austraalje waard Roche cast foar de rol fan Stephanie Scully, yn 'e soapsearje Neighbours, mar fanwegen privee-omstannichheden moast se har dêrfoar weromlûke doe't de opnames al oan 'e gong wiene. Har rol waard oernommen troch Carla Bonner, en de sênes waarden op 'e nij opnommen, allegear behalven ien, wêryn't by de oankomst fan it gesin Scully te sjen is hoe't Roche efter it stjoer sit. Yn 2000 kearde Roche, dy't ek in fanatyk fjochtsporter is, werom op 'e set fan Neighbours yn 'e hoedanichheid fan Carla Bonner har stunt double, foar in sêne mei in motorûngemak.